b"\n_START_ARTICLE_\nRicardo Bl\xc3\xa1zquez P\xc3\xa9rez\n_START_SECTION_\nBiografia\n_START_PARAGRAPH_\nVa n\xc3\xa9ixer a Villanueva del Campillo, \xc3\x80vila, el 13 d'abril de 1942._NEWLINE_Va estudiar el batxillerat al Seminari Menor d'\xc3\x80vila entre 1955 i 1960, i els estudis eclesi\xc3\xa0stics al Seminari Major d'\xc3\x80vila entre 1960 i 1967. Va ser ordenat prevere el 18 de febrer de 1967 pel bisbe d'\xc3\x80vila,; i es doctor\xc3\xa0 en teologia per la Universitat Pontif\xc3\xadcia Gregoriana de Roma entre 1967 i 1972._NEWLINE_Despr\xc3\xa9s de cursar els seus estudis a Roma torn\xc3\xa0 a la di\xc3\xb2cesi d'\xc3\x80vila on, entre 1972 i 1976, va ser secretari de l'Institut Teol\xc3\xb2gic Abulens. L'any 1974 comen\xc3\xa7\xc3\xa0 la doc\xc3\xa8ncia a la Universitat Pontif\xc3\xadcia de Salamanca on va ser, fins al 1988, professor de la Facultat de Teologia i Deg\xc3\xa0 de la Facultat entre 1978 i 1981. Ha estat Gran Canceller de la Universitat de l'episcopat espanyol entre el 2000 i el 2005.\n_START_SECTION_\nBisbe i arquebisbe\n_START_PARAGRAPH_\nEl Papa Joan Pau II el nomen\xc3\xa0 el 8 d'abril de 1988 Bisbe titular de Germa in Galatia i Bisbe auxiliar de Santiago de Compostel\xc2\xb7la, rebent la consagraci\xc3\xb3 episcopal el 29 de maig de mans del llavors arquebisbe, Antonio Mar\xc3\xada Rouco Varela. El 26 de maig de 1992 va ser nomenat bisbe de Pal\xc3\xa8ncia. Ha presidit del Comissions Episcopals per a la Doctrina de la Fe (1993-2002) i de Relacions Interconfessionals (2002-2005)._NEWLINE_El 8 de setembre de 1995 va ser nomenat bisbe de Bilbao. Va ser elegit President de la Confer\xc3\xa8ncia Episcopal Espanyola el 8 de mar\xc3\xa7 de 2005, c\xc3\xa0rrec que ocup\xc3\xa0 fins al mar\xc3\xa7 de 2008 quan va ser nomenat Vicepresident. El Papa Benet XVI el nomen\xc3\xa0 Arquebisbe Metropolit\xc3\xa0 de Valladolid el 13 de mar\xc3\xa7 de 2010._NEWLINE_La Santa Seu el design\xc3\xa0 encarregat de la visita apost\xc3\xb2lica del Moviment Regnum Christi, realitzant-se sota la coordinaci\xc3\xb3 de Velasio De Paolis._NEWLINE_L'1 de mar\xc3\xa7 de 2011 va ser reelegit vicepresident de la Confer\xc3\xa8ncia Episcopal Espanyola durant la XCVII Assemblea Plen\xc3\xa0ria. Va ser el representant de la Confer\xc3\xa8ncia Episcopal Espanyola a la XIII Assemblea General Ordin\xc3\xa0ria del S\xc3\xadnode de Bisbes, celebrat al Vatic\xc3\xa0 entre el 7 i el 28 d'octubre de 2012._NEWLINE_Al desembre del 2012 va ser nomenat Germ\xc3\xa0 Major Honor\xc3\xadfic de la Germandat de Begonya de Bilbao, pel seu suport a la Setmana Santa bilba\xc3\xafna i pel seu impuls a la Verge de Bego\xc3\xb1a._NEWLINE_El 12 de mar\xc3\xa7 de 2014 va ser elegit President de la Confer\xc3\xa8ncia Episcopal Espanyola en el marc de la CIII Assemblea Plen\xc3\xa0ria.\n_START_SECTION_\nCardenal\n_START_PARAGRAPH_\nEl Papa Francesc el cre\xc3\xa0 cardenal de l'Esgl\xc3\xa9sia Cat\xc3\xb2lica al consistori celebrat el 14 de febrer de 2015, amb el t\xc3\xadtol de Santa Maria in Vallicella."